b'\n_START_ARTICLE_\nEvropska centralna banka\n_START_SECTION_\nDelovanje\n_START_PARAGRAPH_\nEvropska centralna banka je edina institucija Evropske unije, ki je pri svojem delovanju neodvisna. Napotkov ali direktiv ji ne morejo dajati niti posamezne vlade dr\xc5\xbeav \xc4\x8dlanic niti katerakoli druga institucija Evropske unije. _NEWLINE_Dvakrat mese\xc4\x8dno se direktorji centralnih bank posamezni dr\xc5\xbeav sestanejo v Frakfurtu na seji sveta Evropske centralne banke.  Na njej razpravljajo o problemih evrskega obmo\xc4\x8dja, pa tudi mednarodnih financ. Na sejah se med drugim odlo\xc4\x8dajo o posameznih obrestnih merah, po katerih si lahko banke na evrskem obmo\xc4\x8dju sposojajo denar. Nizke obrestne mere se ve\xc4\x8dinoma razumejo kot pomo\xc4\x8d za o\xc5\xbeivitev konjunkture, kajti podjetja lahko na ta na\xc4\x8din pridobivajo ugodnej\xc5\xa1e obresti za nove nalo\xc5\xbebe. Kadar pride do pregretja konjunkture, torej takrat, ko se sposoja preve\xc4\x8d denarja, pa Evropska centralna banka koli\xc4\x8dino denarja v obtoku spet omeji in tako zavre inflacijo. _NEWLINE_Obrestne mere tedaj zvi\xc5\xa1ajo, krediti pa podra\xc5\xbeijo. Hkrati s tem se zvi\xc5\xa1ajo tudi obresti od hranilnih vlog.'